CELEX: 62012CN0545
Language: fi
Date: 2012-11-27 00:00:00
Title: Asia C-545/12: Kanne 27.11.2012 — Euroopan komissio v. Kyproksen tasavalta

2.2.2013   
            
            
               FI
            
            
               Euroopan unionin virallinen lehti
            
            
               C 32/8
            
         Kanne 27.11.2012 — Euroopan komissio v. Kyproksen tasavalta
   (Asia C-545/12)
   2013/C 32/11
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: P. Hetsch, J. Hottiaux ja M. Konstantinidis)
   
      Vastaaja: Kyproksen tasavalta
   
      Vaatimukset
   
   
               —
            
            
               On todettava, että Kyproksen tasavalta ei ole noudattanut ajokorteista 20.12.2006 annetun Euroopan parlamentin ja neuvoston direktiivin 2006/126/EY (uudelleenlaadittu teksti), joka on julkaistu Euroopan unionin virallisessa lehdessä L 403 30.12.2006, s. 18, 16 artiklan mukaisia velvoitteitaan, koska se ei ole antanut kaikkia kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja toissijaisesti koska se ei ole ilmoittanut kaikista näistä toimenpiteistä komissiolle
            
         
               —
            
            
               Kyproksen tasavallalle on määrättävä SEUT 260 artiklan 3 kohdan nojalla päiväkohtainen uhkasakko, jonka määrä on 6 504,96 euroa, unionin tuomioistuimen tuomion julistamispäivästä lukien
            
         
               —
            
            
               Kyproksen tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 20062/126/EY 16 artiklan 1 kohdan mukaan jäsenvaltioiden on annettava ja julkaistava kyseisellä direktiivillä annettujen uusien, tässä kohdassa myös lueteltujen säännösten noudattamisen edellyttämät lait, asetukset ja hallinnolliset määräykset viimeistään 19. tammikuuta 2011.
   Kyproksen tasavalta ei ole täysimääräisesti pannut osaksi sisäistä oikeuttaan direktiivin säännöksiä. Komissio toteaa erityisesti, että kanteen nostamishetkellä Kyproksen tasavalta ei ollut pannut osaksi sisäistä oikeuttaan direktiivin 1 artiklan 1 kohtaa, 3 artiklaa, 7 artiklan 3 ja 5 kohtaa, 10 artiklaa, 15 artiklaa eikä liitteessä I olevaa 2 kohtaa, liitteessä II olevaa 5.2 kohtaa eikä liitteitä IV, V ja VI.
   Komissio katsoo näin ollen, että Kyproksen tasavalta ei noudata SEUT 260 artiklan 3 kohdan mukaisia velvoitteitaan.